| "Call Me Maybe"Carly Rae Jepsen |
| --- |
| Singlen "Call Me Maybe" kansikuva |
| Singlen tiedot |
|  Albumilta | *Curiosity* |
|  Julkaistu | 20. syyskuuta 2011 |
|  Formaatti | CD, digitaalinen lataus |
|  Tekijä(t) | Jepsen, Josh Ramsay, Tavish Crowe |
|  Tuottaja(t) | Ramsay |
|  Tyylilaji | dancepop |
|  Kesto | 03.13 |
|  Levy-yhtiö | 604, Schoolboy, Interscope |
| Carly Rae Jepsenin muut singlet |
| "Sour Candy"2009 | "Call Me Maybe"2011 | "Curiosity"2012 |

ÄäninäyteCall Me MaybeÄänitiedostojen kuunteluohjeet

"**Call Me Maybe**" on kanadalaisen poplaulajan Carly Rae Jepsenin kappale hänen ensimmäiseltä EP-levyltään *Curiosity*. Kanadalainen levy-yhtiö julkaisi sen EP-levyn ensimmäisenä singlenä 20. syyskuuta 2011. Jepsen keräsi kappaleellaan kansainvälistä huomiota, kun Justin Bieber ja Selena Gomez kuulivat sen ja jakoivat sen Twitterissä. Hänet kiinnitettiin School Boy Records -levy-yhtiöön, jonka jälkeen single julkaistiin Yhdysvalloissa 22. helmikuuta 2012.

Kappaleesta tuli Jepsenin kansainvälinen läpimurto. Kappale sijoittui kymmenen parhaan joukkoon Belgiassa, Tanskassa, Ranskassa, Hollannissa, Norjassa, Puolassa ja Ruotsissa, sekä listaykköseksi Australiassa, Suomessa, Isossa-Britanniassa, Irlannissa, Kanadassa, Uudessa-Seelannissa, Skotlannissa, Sveitsissä, Tšekissä ja Yhdysvalloissa.

"Call Me Maybe" palkittiin parhaan singlen Juno-palkinnolla vuonna 2013. Lisäksi se oli ehdolla Grammy-palkinnon saajaksi parhaana popsooloesityksenä ja vuoden kappaleena.

Tausta ja kokoonpano
--------------------

Carly Rae Jepsen, Josh Ramsay ja Tavish Crowe tekivät kappaleen, ja sen tuotti Ramsay. Levy-yhtiö 604 Records julkaisi kappaleen Kanadassa 20. syyskuuta *Curiosity*-albumin ensimmäisenä singlenä. Tammikuussa 2012 poplaulajat Justin Bieber ja Selena Gomez olivat vierailulla Kanadassa, ja he kuulivat kappaleen radiosta. He tweettasivat siitä, jonka jälkeen Jepsen sai kansainvälistä huomiota sekä levytyssopimuksen *School Boy Recordsin* kanssa. Bieberin managerin Scooter Braunin mukaan Bieber ei ole koskaan aikaisemmin tukenut toista artistia tällä tavalla. Levy-yhtiö Interscope Records julkaisi kappaleen maailmanlaajuisesti.

Musiikkivideo
-------------

Jepsen tuijottaa naapuriaan (näyttelijänä Holden Nowell), kun tämä antaa puhelinnumeronsa yhtyeen miespuoliselle jäsenelle.
Ben Knechtel ohjasi kappaleen musiikkivideon ja se julkaistiin 1. maaliskuuta 2012. Videon alussa Jepsen vakoilee viehättävää naapuriaan (näyttelijänä Holden Nowell), joka ajaa nurmikkoaan. Otettuaan paitansa pois naapuri huomaa Jepsenin vakoilevan häntä ja Jepsen piiloutuu ikkunan alle. Seuraavaksi kohtaus siirtyy autotalliin, jossa Jepsen harjoittelee yhtyeensä kanssa kappaletta. Harjoittelun jälkeen Jepsen pesee autoaan ja yrittää saada naapurin kiinnittämään huomiota itseensä. Hän kuitenkin putoaa auton konepelliltä ja naapuri auttaa hänet ylös. Tämän jälkeen naapuri katsoo, kun Jepsenin yhtye esittää kappaletta. Kun yhtye lopettaa soittamisen, Jepsen alkaa kirjoittaa omaa puhelinnumeroaan ja aikoo antaa sen naapurilleen, mutta huomaa naapurin antavan oman puhelinnumeronsa yhdelle yhtyeen miespuolisista jäsenistä.

### Internet-ilmiö

Carlos Pena ja Big Time Rush julkaisivat yhdessä Ashley Tisdalen, Justin Bieberin ja Selena Gomezin kanssa oman versionsa musiikkivideosta. Video on saavuttanut yli 65 miljoonaa katselukertaa. Myös Katy Perry on julkaissut musiikkivideosta oman versionsa ystäviensä kanssa, ja se on saavuttanut yli miljoona katselukertaa.

Lähteet
-------

1. ↑  Call Me Maybe – Single *iTunes Store*. Viitattu 15.6.2012. (englanniksi)
2. ↑  Carly Rae Jepsen Big Juno Awards Winner; 'Call Me Maybe' Singer Wins Album Of The Year & More *Huffington Post*.  21.4.2013. Viitattu 7.6.2014. (englanniksi)
3. ↑  'Call Me Maybe' is Nominated for Grammys' Song of the Year *mashable.com*.  6.12.2012. Viitattu 7.6.2014. (englanniksi)
4. ↑  Call Me Maybe – Single *iTunes Store*. Viitattu 15.6.2012. (englanniksi)
5. ↑  Kurchak, Sarah: Carly Rae Jepsen, 'Call Me Maybe': Singer Reveals How Justin Bieber's Tweet Sent Her Into Pop Stratosphere (EXCLUSIVE INTERVIEW)  12.3.2012. AOL Radio.  Arkistoitu 16.3.2012. Viitattu 15.6.2012. (englanniksi)
6. ↑  Justin Bieber Gives Singer Carly Rae Jepsen a Boost *Rolling Stone*.  12.3.2012. Viitattu 15.6.2012. (englanniksi)
7. ↑  McCormick, Rob: Crestwood Secondary School grad writer, director behind Internet sensation video for Carly Rae Jepsen's Call Me Maybe *Peterborough Examiner*.  26.3.2012.  Arkistoitu 5.1.2013. Viitattu 15.6.2012. (englanniksi)
8. ↑  Interview with Carly Rae Jepsen *WMKS*.  Arkistoitu 20.6.2012. Viitattu 15.6.2012. (englanniksi)
9. ↑  "Call Me Maybe" by Carly Rae Jepsen - Feat. Justin Bieber, Selena, Ashley Tisdale & MORE! *YouTube*. Viitattu 15.6.2012.
10. ↑  Katy Perry and friends singing/dancing to "Call Me Maybe" *YouTube*. Viitattu 15.6.2012.

Aiheesta muualla
----------------

* Virallinen musiikkivideo YouTubessa